- Hindi News
- National
- अकाल तख्त के जत्थेदार प्रकाश सिंह ने किया युवाओं से नशे से दूर रहने का आह्वान
अकाल तख्त के जत्थेदार प्रकाश सिंह ने किया युवाओं से नशे से दूर रहने का आह्वान
अकालतख्त अमृतसर के जत्थेदार ज्ञानी गुरबचन सिंह बुधवार को गुरुद्वारा दशमी पातशाही सिरसा के प्रधान प्रकाश सिंह साहुवाला के गांव साहुवाला प्रथम में स्थित आवास पर पहुंचे। जहां ज्ञानी गुरबचन सिंह को प्रकाश सिंह साहुवाला इनेलो प्रदेश कार्यकारिणी सदस्य जसबीर सिंह जस्सा ने सिरोपा भेंटकर सम्मानित किया। ज्ञानी गुरबचन सिंह ने इस मौके पर प्रकाश सिंह साहुवाला, जसबीर सिंह जस्सा, एसजीपीसी सदस्य जगसीर सिंह मांगेआना, सुखदेव सिंह गुरचरण सिंह का हालचाल जाना। उन्होंने कहा कि आज नशा सबसे बड़ी बुराई के रूप में सामने रहा है।
हमारा युवा वर्ग नशे की गर्त में धंसता जा रहा है जो अच्छा नहीं है। उन्होंने युवाओं से नशों से दूर रहने का आह्वान करते हुए कहा कि नशा करने से आर्थिक, सामाजिक शारीरिक रूप से नुकसान होता है। इसलिए नशों के खिलाफ मुहिम चलाने की जरूरत है। उन्होंने युवाओं से इस मुहिम में जुडऩे का आह्वान किया। उन्होंने बीते दिवस डबवाली में गुरुग्रंथ साहिब की बेअदबी के मामले पर कहा कि इस तरह की घटनाएं निंदनीय है। उन्होंने ऐसे घटनाओं को अंजाम देने वाले असामाजिक तत्वों को गिरफ्तार करने की मांग की है।
प्रकाश सिंह साहुवाला ने बताया कि ज्ञानी गुरबचन सिंह क्षेत्र के गांव देसू खुर्द में आयोजित एक धार्मिक समारोह में शामिल होने के लिए आए हुए थे।
tgl_Latn sot_Latn hin_Deva hin_Deva hin_Deva hin_Deva hin_Deva